Under seilas i Nederland i 2004 kolliderte «Mohawk II» med en fisketråler og sank. Ingen personer ble skadet, men båten fikk store skader både av kollisjonen og hevingen. Vraket ble tatt inn til Vlissingen og transportert i krybbe til Norge, hvor hun ble restaurert ved Isegran fartøyvernsenter i Fredrikstad. Den 8. mai 2010 kom hun tilbake til Oslo for første gang siden kollisjonen.